CELEX: 62009CA0115
Language: da
Date: 2011-05-12 00:00:00
Title: Sag C-115/09: Domstolens dom (Fjerde Afdeling) af 12. maj 2011 — Bund für Umwelt und Naturschutz Deutschland, Landesverband Nordrhein-Westfalen e.V. mod Bezirksregierung Arnsberg (anmodning om præjudiciel afgørelse fra Oberverwaltungsgericht für das Land Nordrhein-Westfalen — Tyskland) (Direktiv 85/337/EØF — vurdering af indvirkninger på miljøet — Århuskonventionen — direktiv 2003/35/EF — domstolsprøvelse — ikke-statslige organisationer, der arbejder for at fremme miljøbeskyttelse)

9.7.2011   
            
            
               DA
            
            
               Den Europæiske Unions Tidende
            
            
               C 204/6
            
         Domstolens dom (Fjerde Afdeling) af 12. maj 2011 — Bund für Umwelt und Naturschutz Deutschland, Landesverband Nordrhein-Westfalen e.V. mod Bezirksregierung Arnsberg (anmodning om præjudiciel afgørelse fra Oberverwaltungsgericht für das Land Nordrhein-Westfalen — Tyskland)
   (Sag C-115/09) (1)
   
   (Direktiv 85/337/EØF - vurdering af indvirkninger på miljøet - Århuskonventionen - direktiv 2003/35/EF - domstolsprøvelse - ikke-statslige organisationer, der arbejder for at fremme miljøbeskyttelse)
   2011/C 204/10
   Processprog: tysk
   
      Den forelæggende ret
   
   Oberverwaltungsgericht für das Land Nordrhein-Westfalen
   
      Parter i hovedsagen
   
   
      Sagsøger: Bund für Umwelt und Naturschutz Deutschland, Landesverband Nordrhein-Westfalen e.V.
   
      Sagsøgt: Bezirksregierung Arnsberg
   
      Procesdeltager:Trianel Kohlekraftwerk Lünen GmbH & Co. KG
   
      Sagens genstand
   
   Anmodning om præjudiciel afgørelse — Oberverwaltungsgericht für das Land Nordrhein-Westfalen — fortolkning af artikel 10a i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (EFT L 175, s. 40), som ændret ved Europa-Parlamentets og Rådets direktiv 2003/35/EF af 26. maj 2003 om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF og 96/61/EF for så vidt angår offentlig deltagelse og adgang til klage og domstolsprøvelse (EUT L 156, s. 17) — ikke-statslige organisationers ret til at appellere afgørelser om godkendelse af projekter, der kan have mærkbare virkninger på miljøet — omfanget af denne ret — mulighed for påberåbelse af alle afgørende retsforskrifter eller kun retsforskrifter, der er direkte baseret på fællesskabsretten, herunder dem, der alene skal sikre almene interesser og ikke individuelle rettigheder — materielle krav, såfremt det alene er muligt at påberåbe sig retsforskrifter, der er baseret på fællesskabsretten
   
      Konklusion
   
   
               1)
            
            
               Artikel 10a i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Europa-Parlamentets og Rådets direktiv 2003/35/EF af 26. maj 2003, er til hinder for en lovgivning, som ikke indrømmer en ikke-statslig organisation, der arbejder for at fremme miljøbeskyttelse, jf. dette direktivs artikel 1, stk. 2, mulighed for i forbindelse med et søgsmål til prøvelse af en afgørelse om godkendelse af projekter, »der er af en sådan beskaffenhed, at de vil kunne påvirke miljøet væsentligt« som omhandlet i artikel 1, stk. 1, i direktiv 85/337, som ændret ved direktiv 2003/35, at påberåbe sig en tilsidesættelse af en bestemmelse, som følger af EU-retten, og som har til formål at beskytte miljøet, med den begrundelse, at denne bestemmelse alene beskytter almene interesser og ikke borgernes interesser.
            
         
               2)
            
            
               En sådan ikke-statslig organisation kan af artikel 10a, stk. 3, sidste punktum, i direktiv 85/337, som ændret ved direktiv 2003/35, udlede ret til i forbindelse med et søgsmål til prøvelse af en afgørelse om godkendelse af projekter, »der er af en sådan beskaffenhed, at de vil kunne påvirke miljøet væsentligt« som omhandlet i artikel 1, stk. 1, i direktiv 85/337, som ændret, at påberåbe sig en tilsidesættelse af nationale retsregler, der følger af artikel 6 i Rådets direktiv 92/43/EØF af 21. maj 1992 om bevaring af naturtyper samt vilde dyr og planter, som ændret ved Rådets direktiv 2006/105/EF af 20. november 2006, selv om dette ikke er tilladt i henhold til nationale procesregler med den begrundelse, at de påberåbte regler kun beskytter almene interesser og ikke borgernes interesser.
            
         
      (1)  EUT C 141 af 20.6.2009.